**FILIPINO 8**

**I.Pagkilala sa Salita: Basahin nang tama ang bawat salita.**

1. pinandidirihan 6. nararamdaman
2. nakahahawa 7. nagngangalan
3. nagsisisayawan 8. buni
4. bumalikwas 9. nabighani
5. pinakamalayo 10. mahinhin

**II. Basahing mabuti ang teksto at sagutin ang bawat tanong. Piliin ang titik ng tamang sagot isulat sa inyong sagutang papel.**

**Ang Pinagmulan ng Punong Pino**

Noong unang panahon sa Kilod, Bontoc ay may nakatirang dalagang nagngangalang Bangan. Siya ay masipag, mahinhin at tapat sa kanyang salita, ngunit kahit ganito ay iniiwasan pa rin siya ng mga tao dahil sa kanyang nakahahawang sakit sa balat na buni. Walang sinuman ang nagnanais na siya’y lapitan o kausapin. Siya ay pinandidirihan ng mga taong nakapaligid sa kanya.

Isang araw, siya’y pumunta sa pinakamalayong bundok sa pagnanais na makahanap ng kaibigan doon. Siya’y nasiyahan at nabighani sa narinig niyang huni ng mga ibon at tunog ng mga nagsisisayawang mga dahon ng mga puno gawa ng hangin. Napapangiti siya habang iniisip niyang mga tao ang nakikita niya. Sa pamamagitan nito ay nararamdaman niyang may kasama siya.

Lumuhod siya at nagdasal “O Lumawig, ang lumikha ng lahat sa ibabaw ng mundo, maawa Ka, gawin Mo po akong puno para magkaroon ako ng gamit at halaga sa mundo at maging kaibigan ko ang mga ibon at iba pang mga hayop dito.” Pagkatapos niyang magdasal, siya’y nahiga at natulog sa damuhan.

Habang siya’y natutulog, may narinig siyang nagsasalita. “Aking anak, matutupad ang hinihiling mo.” Siya’y bumalikwas ng bangon upang sinuhin ang nagsasalita ngunit wala siyang makita.

Sa mga sumunod na araw, nagtaka ang mga tao dahil hindi na makita ang babaeng malungkot. Ang nakita nila ay kakaibang maliit na punong tumubo sa lugar kung saan ito natulog. Agad kumalat ang mga puno sa kagubatang yaon. Dahil dito, pinangalanang Pino ang mga nagkalat na puno dahil sa maliliit at pinong-pinong mga dahon.

Ilang taon na ang lumipas, si Lumawig ay nagpakita kay Bangan at tinanong kung gustong bumalik sa pagiging tao o manatiling puno.

Sumagot si Bangan, “O, Lumawig, ayaw ko nang maging isang tao, kontento na po ako sa aking kalagayan ngayon,” tugon ni Bangan. “Maraming salamat po at ginawa Ninyo akong isang puno.”

Mula noon hanggang ngayon, naging tanyag at napakahalaga ng Punong Pino sa buhay ng tao.

**Mga Tanong:**

1. Ano ang layunin ng pangunahing tauhan sa pagpunta niya sa bundok?
2. Humanap ng kaibigan C) Matulog sa bundok
3. Humingi ng tulong kay Lumawig D) Kumuha ng mga panggatong
4. Bakit iniiwasan ng mga tao ang pangunahing tauhan sa kwento?

A) Dahil sa kanyang sakit

B) Dahil sa kanyang pag-uugali

C) Dahil sa kanyang sakit sa balat

D) Dahil sa nakahahawang sakit nito sa balat

1. Ilarawan sa iyong isipan ang naging damdamin ni Bangan nang ito’y iniwasan ng mga tao dahil sa kanyang karamdaman.
2. Nasaktan at nagmaktol C) Nainis at nagtago
3. Nasaktan at nalungkot D) Nagalit at pumunta sa bundok
4. Bakit pinangalanang Punong Pino ang puno?
5. Maliliit at pinong-pino ang mga dahon nitong tumubo.
6. Isang maliit na puno ang tumubo sa lugar kung saan siya natulog
7. Masaya na si Bangan dahil sa nakitang kahalagahan niya sa mundo
8. Tumubo at kumalat sa bundok ang mga maliliit na puno na pinong-pino ang dahoon
9. Ano ang iyong gagawin kung may kaibigan o kamang-anak kang may sakit na nakakahawa?
10. Iiwasan at pandirihan
11. Paalisin at hindi kakausapin
12. Tulungan at humanap ng paraan upang malunasan ang sakit
13. Tulungan ngunit pagagalitan dahil baka ka mahawa sa sakit

**Susi sa Pagwawasto:**

1. A
2. D
3. B
4. A
5. C